cyanic-selkie/wikianc huggingface dataset:
Abuja
De measte lannen brochten harren ambassades oer nei Abuja en hanthavenen har grutte eardere ambassades as konsulaten yn Lagos, it grutste plak en wichtichste ekonomyske sintrum fan it lân.
Gewichtheffen op de Olympyske Simmerspullen 1928
De Olympyske Simmerspullen 1928, offisjeel de Spullen fan de IXe Olympiade, wie de achtste Spullen yn de rige fan de moderne Olympyske Spullen. De Spullen waarden organisearre yn Amsterdam, Nederlân. It gewichtheffen waard hâlden yn it Krachtsportgebouw.
Krachtsportgebouw
It Krachtsportgebou waard boud yn 1928 en hie doe plak foar 4,634 taskôgers. It krêftsportgebou is nei de Spullen ôfbrútsen, op it plak derfan stiet no it haadkantoor fan Citroën Nederlân yn de styl fan it eardere krêftsportgebou.
Trondheim
De plakken Langørjan, Leinstrand, Ringvol, Spongdal, Strinda, en Trolla, meastentiids earder selsstannige gemeenten, meitsje diel út de gemeente Trondheim.
Podemos
Podemos (Spaansk foar “wy kinne [it]”) is in Spaanske politike partij.
Zarafshon
Zarafshon wurdt "de goudhaadstêd fan Oezbekistan" neamd.
Fermanje fan Akkrum
De Fermanje fan Akkrum wie de tsjerke fan de mennisten oan de Buorren yn Akkrum. Sûnt 2007 wurdt it gebou net mear as tsjerke brûkt. Eigner is de stifting Fryske Fermanje. De mennisten fan Akkrum falle hjoeddedei ûnder de mennistegemeente Mid-Fryslân, dy't harren tsjerke yn Grou hawwe.
Wilaard (Friens)
Wilaard is in delsetting en weinamme noard fan Friens en súd fan Twiksel yn de gemeente Ljouwert. De namme komt ek foar as Wylaerdera wech.
Bruntinge
thumb|Lizzing Bruntinge yn Midden Drinte Bruntinge  is in buorskip yn de provinsje Drinte, yn de gemeente Midden-Drenthe. De buorskip leit yn in bocht fan de provinsjale wei N374, de wei fan Hoogeveen nei Eursinge.
Josine van Dalsum
Libben en wurk
Van Dalsum wie ien fan de senarioskriuwsters fan de Dútske telefyzjesearje Die Wache en hie yn 2003 in gastroltsje yn Baantjer as "Paula Nieuwenhuijzen". Yn 2007 publisearre sy it boek De kleine Johanna oer har jeugd yn Breda. Fan desimber 2008 ôf wie se te sjen yn de 26 - dielige dramasearje Wolfseinde by Omroep Brabant.
Bas van de Goor
Syn jongere broer Mike van de Goor is ek in súksesfol beropsfollyballer.
Tsjerke fan Jezus Kristus fan de Hilligen fan de Lêste Dagen
Skaaimerken
Yn de Feriene Steaten is de Tsjerke fan Jezus Kristus fan de Hilligen fan de Lêste Dagen ek in útsprutsen tsjinstanner fan it Lykberjochtingsamendemint, in wetsfoarstel dat gelikense rjochten foar froulju ferankerje moat yn 'e Amerikaanske Grûnwet. Nettsjinsteande dat wie de tsjerke yn 'e njoggentjinde iuw yn 'e Feriene Steaten foaroprinner by it oprjochtsjen fan frouljusorganisaasjes, en yn Utah waard al yn 1870 it frouljuskiesrjocht ynfierd (as twadde diel fan 'e Feriene Steaten nei Wyoming), hoewol't dat der yn 1887 op befel fan it Amerikaanske Kongres wer ôfskaft waard om 'e ynfloed fan 'e mormoanen op 'e polityk te beheinen. Noch altyd spylje froulju in wichtige rol yn it tsjerkebestjoer.
Zacharias Ursinus
thumb|Zacharias Ursinus Zacharias Ursinus (Breslau, 18 july 1534 — Neustadt, 6 maaie 1583), wie in Dútsk teolooch.
Ursinus is yn 1534 berne yn Breslau (Wroclaw) as in soan fan Caspar Bär en Anna Rothe. Syn mem stoar foar 1542 en syn heit yn 1555. Yn 1550 gie er nei Wittenberg. Fan 1551 oant 1558 studearre er dêr teology. Yn 1557/1558 makke er in stúdzjereis nei Worms (dêr't er Melanchton besocht), Surich, Genêve en Parys. Fan 1558 joech er les oan de Sint Elisabetskoalle yn Breslau. Fan 1560 ôf joech er les oan de universiteit fan Heidelberch. Hy is ferstoarn op 6 maart 1683 yn Neustadt.
Wynoldus Munniks
Wynoldus Munniks (De Jouwer, 4 desimber 1744 - Grins, 8 septimber 1806) wie in medikus en heechlearaar. Hy wie in soan fan Bernhard Munniks, gritenijsekretaris fan de gemeente Haskerlân.
Prins Edwardeilân
Prins Edwardeilân (Ingelsk: Prince Edward Island; Frânsk: Île-du-Prince-Édouard), gauris (ûnoffisjeel) ôfkoarte ta PEI of P.E.I. (de offisjele ôfkoarting is PE), is ien fan 'e tsien provinsjes fan Kanada. It leit yn it uterste súdeasten fan it lân, dêr't it mei Nij-Breunswyk en Nij-Skotlân gauris beflapt wurdt ûnder de namme fan de Kustprovinsjes (the Maritimes). Teffens heart it ta Atlantysk Kanada. Wat oerflak oanbelanget is Prins Edwardeilân de lytste provinsje fan Kanada, mei mar 0,1% fan it nasjonaal grûngebiet. De haadstêd en teffens de grutste stêd fan 'e provinsje is Charlottetown. Neffens gegevens fan 'e folkstelling fan 2011 hie Prins Edwardeilân doe goed 140.000 ynwenners, wat delkomt op 0,4% fan 'e totale Kanadeeske befolking.
Elizabeth II fan it Feriene Keninkryk
Religieuze oertsjûging
thumb|250px|left|Elizabeth en Philip nei in tsjinst yn de Anglikaanske tsjerke fan Canberra Elizabeth wie in djip religieus persoan en naam haar kroaningseed tige earnst. Hja stie oan it haad fan de Tsjerke fan Ingelân en gyng regelmjittich nei tsjerke en ek al wie hja gjin haad fan de Tsjerke fan Skotlân, as hja yn Skotlân wie gyng hja ek dêr nei tsjerke.
Dochmarwatts
Hit
It Dochmarwattsnûmer "Fordson Dexta Blues" waard yn 1999 in grutte postume hit foar de band "Swiet & Bjuster" út Damwâld en omkriten.
Ike Nienhuis
thumb|Nienhuis (rjochts, 1950) Ilktje Nienhuis, of Ike Nienhuis  (Makkingea, 1921 - Assen, 28 jannewaris 2001) wie in Fryske koartebaanrydster út Makkingea. Se waard trijeris kampioene fan Fryslân en ek fan Nederlân 1946-1948. Se wûn 12 kampioenskippen yn de tweintich jier dat se yn de baan wie (1937-1957). Yn 1999 hearde se ta de nominaasjes foar "Rydster fan de iuw" neist Martha Wieringa, Klasina Seinstra en Tonny de Jong en Atsje Keulen-Deelstra dy't it wurde soe.
Needstâl
Oarsprong
Travaljes wiene benammen yn grutte dielen fan Seelân en in part fan Súd-Hollân en yn Belgje te finen. Se waarden faak yn de buert fan in hoefsmid setten, meastal yn de lingterjochting fan de gevel, en hienen in sintrale funksje yn de buorren. In inkeling hie ien binnendoar, mar de measte travaljes stienen bûten, guon oerkape.
List fan planetoïden 35701-35800
Dit is in list fan planetoïden 35701-35800.
Tongbrekkerssechje
Foarbylden fan Trijfel
of in oare fariaasje:
Sint-Martinustsjerke (Wergea)
thumb|right|250px|De Sint-Martinustsjerke De Sint-Martinustsjerke is in roomske tsjerke yn Wergea yn de provinsje Fryslân, dy't wijd is oan de hillige Sint-Martinus.
Sybrand fan Osinga (stoarn 1679)
Sybrand fan Osinga(† 1659) wie yn Frysk politikus lid fan de steaten en yn 1674 fan deputearren. Sybrand wie de soan fan Syts fan Osinga en Tyts fan Sixma in dochter fan Tsjalling fan Sixma, grytman fan Barradiel. Yn de earste betrekking droech Schotanus mei oan him op syn Kerkelijke en Wereldlijke Geschiedenis van Friesland. Hy boaske Jacoba, dochter fan Apko Tjarda fan Starkenborgh, kolonel en gûverneur fan Koeverden en Alijd Junius. Yn 1652 folge Sybrand (ek wol: Sijbrand) syn heit op as grytman fan Doanjewerstâl. Hy wenne krektas syn heit yn Langwar en ferstoar yn 1679. As grytman fan Doanjewerstâl waard hy opfolge troch Willem fan Haren.
Almenum (buorskip)
Almenum is in buorskip dy’t leit yn de gemeente Harns. Almenum leit westlik fan Mullum en noardlik fan Harns. Almenum leit yn de himrik fan Mullum.
Sûnt 1971 leit Almenum yn de gemeente Harns, dêrfoar lei de buorskip yn sawol de gritenij as de gemeente Barradiel.
Klausule
Etymology: fan it Latynske wurd clausa (ferlytsingsfoarm clausula), dat "ein" yn 'e sin fan "ophâlden" betsjut.
Emingastate (Goutum)
De Emingastate of Drinkútsma State wie in state noard fan Goutum op sawat it plak dêr't no it rêsthûs Aldlânstate yn Ljouwert stiet, gemeente Ljouwert. Fan de state is neat werom te finen.
Doc Holliday
Ferstjerren
Yn 'e pleatslike krante, de Glenwood Springs Ute Chief, ferskynde op 12 novimber 1887 in nekrology fan Holliday, wêryn't útholden wie dat er doopt wie yn 'e Roomsk-Katolike Tsjerke. Dy bewearing wie lykwols inkeld en allinne basearre op syn briefkerij mei syn suster Mary Melanie, dy't in roomske non wie. Holliday syn mem wie metodistysk grutbrocht, wylst syn heit in presbyteriaan wie. Syn mem gie foar har houlik oer nei it presbyterianisme, mar wie twer fan 'e predestinaasjelear fan dy kalvinistyske streaming, en bekearde har foàr har dea wer ta it metodisme. Fan Holliday sels is gjin doopbewiis oerlevere. Yn 'e tiid dat er yn Dallas (Teksas) wenne, skreau er dat er him dêr by in metodistyske tsjerke jûn hie. Yn Glenwood Springs wied er befreone mei sawol de roomske preester E.T. Downey as de presbyteriaanske predikant W.S. Randolph. By syn dea wie pastoar Downey net yn Glenwood Springs, dat dûmny Randolph gie foar by syn begraffenis. Holliday waard begroeven op it Linwood Cemetery yn Glenwood Springs.
Mary Poppins (film)
Plot
Nei't se mei Jane en Michael yn 'e kunde kommen is, helpt se harren om 'e bernekeamer op te romjen troch dêrfoar tsjoenderij yn te setten. De bern binne dan op slach ferkocht. Neitiid nimt Mary harren mei foar in eintsje kuierjen yn it park, dêr't se Mary har freon Bert treffe. Dat is in Cockney-sprekkende hantsjemuoisfeint út 'e arbeidersklasse, dy't dy deis wurket as trottoirskilder. Mary brûkt har magy om harsels, Bert en de bern oer te bringen yn ien fan Bert syn tekenings. Wylst de bern op in draaimole ride, kuierje Mary en Bert in stikje, sjonge in ferske en flirte wat. Nei't se har wer by de bern jûn hawwe, betsjoent Mary de draaimolehynders sadat se dermei út te riden gean kinne troch it plattelân. Dêr kruse se it paad fan in foksejacht; Bert rêdt de foks, wêrnei't se op in draafbaan bedarje, dêr't Mary op har draaimolehynder meidocht oan in hurddraverij en wint. Om 'e oerwinning te beskriuwen, brûkt se it ûnsinwurd "supercalifragilisticexpialidocious". It útstapke einiget abrupt as it yn Londen begjint te stjalpreinen. Bert syn kryttekening spielt dêrtroch fuort, mei as gefolch dat de fjouwer aventoerslju weromskuord wurde nei de echte wrâld.
Opnamen
De opnamen foar Mary Poppins setten yn maaie 1963 útein en duorren oant en mei septimber fan dat jier. De film waard yn syn hiele hear en fear opnommen yn 'e Walt Disney Studios yn Burbank (Kalifornje), wêrby't gebrûk makke waard fan skildere Londenske eftergrûnen.
Sekssymboal
Films binne noch hieltyd wichtige leveransiers fan sekssymboalen, mar de measten komme tsjintwurdich út telefyzjerigen (benammen sjippe-rigen), de moade-yndustry en de muzykyndustry.
Yair Lapid
Lapid is sûnt 5 febrewaris 2013 lid fan de Knesset. Hy wie fan 2013 oant 2014 minister fan Finânsjes en is sûnt 2021 minister fan Butenlanske Saken.
Irene Adler
Fiktive biografy
Uteinlik wit Holmes de foto op te spoaren, mar as er mei syn fêste selskipsman dokter Watson en kening Wilhelm weromkomt om der beslach op te lizzen, binne Irene en de foto poater. Se hat inkeld in foto fan harsels allinnich efterlitten, en in brief wêryn't se útleit dat se Holmes syn momkapen trochsjoen hat en sels yn momkape Holmes syn wente op 221B Baker Street besocht hat. Irene fertelt ek dat se ûnderwilens nije leafde fûn hat by Norton en dêrom no net mear fan doel is om it houlik fan 'e kening te torpedearjen. De kompromittearjende foto hâldt se lykwols, as beskerming foar it gefal dat kening Wilhelm har fierder tenei komme wol. Dat wol de kening net, mei't er libje kin mei de ôfrin fan 'e saak. As er Holmes in beleanning foar syn ynset oanbiedt, freget de privee-detektive inkeld om 'e foto fan Irene hâlde te meien, dy't er ynliste lit en op syn buro set.
Irene Adler yn oare wurken
Fanwegen it feit dat sy, as frou, Sherlock Holmes op syn eigen terrein fersloech, is Irene Adler bliuwend populêr wurden. Ferskate lettere auteurs hawwe boeken oer Holmes skreaun dêr't se in wichtige rol yn spilet, en Carole Nelson Douglas skreau sels in hiele romansearje wêryn't Irene de protagoniste is. Dêryn wurdt har libben fan koart foar har moeting mei Holmes en dêrnei beskreaun, en blykt se sels ek de iene moard nei de oare op te lossen.
Ingelmunster
Skiednis
Yn 1986 kocht in brouwerijfamylje it kastiel, dy't dêr yn de jierren 1990 in brouwerijmuseum ûnderbrocht. It kastiel waard mei it museum op 17 septimber 2001 troch in slimme brân troffen. Sûnt dy tiid wurdt besocht it kastiel yn de oarspronklike steat werom te restaurearjen.
Gewichtheffen op de Olympyske Simmerspullen 1932
Medaljespegel
De top-8 fan lannen dy't by it gewichtheffen medaljes wûn ha tidens de Olympyske Simmerspullen fan 1928.
Middenhof
Middenhof is in buorskip yn de gemeente Reimerswaal yn de Nederlânske provinsje Seelân. Middenhôf leit by it doarp Rilland.
Muorrefoskes
thumb|right|300px| [[Lasiommata maera]] thumb|right|300px| [[Argusflinter]] thumb|right|300px| [[Lasiommata petropolitana]]
Stêd-Niks
Stêd-Niks is in buorskip dy’t yn de gemeente De Waadhoeke leit. Stêd-Niks leit noardlik fan Nij Altena en Sint-Anne, noardwestlik fan Aldebiltsyl en besuden de Waadsee. Stêd-Niks heart ta de himrik fan Sint-Anne.
Tomares
'Tomarus is in skaai yn de ûnderfamylje fan de Lytse Paazjeflinters (Theclinae).
Argentynje
Ferfier
Argentynje hat in goed ûntwikkeld sneldyk systeem en ferhurde diken troch it hiele lân. Der is hast 640.000 kilometer sneldyk en normale diken. De grutte stêden binne meiïnoar ferbûn troch mearspoarige sneldiken en mear binne no ûnder konstruksje.
Die Hard (film)
Untfangst
Fan 'e filmkritisy krige Die Hard oer it algemien positive resinsjes. De foaroansteande Britske resinsint Mark Kermode omskreau de film as "Cowboys en Yndianen yn The Towering Inferno." Oan 'e oare kant fûn Roger Ebert, fan 'e Chicago Sun-Times, de film mar sa-sa. Hy parte Die Hard mar 2 fan 4 stjerren ta en skreau dat er him benammen ergere hie oan 'e stommens fan ûnderkommissaris Robinson, dy't "hielendal allinne mei súkses de twadde helte fan 'e film bedjert." Tsjintwurdich wurdt Die Hard lykwols rûnom sjoen as ien fan 'e bêste aksjefilms dy't ea makke binne. Ek wurdt it gauris ien fan 'e bêste krystfilms aller tiden neamt (hoewol't haadrolspiler Bruce Willis folhâldt dat in aksjefilm gjin krystfilm wêze kin).
Golf fan Campeche
Yn de simmermoannen ûnsteane hjir faak orkanen.
8 augustus
Foarfallen
thumb|right|100px|De Jouster Toer
Akmeïsme
Skiednis
Yn 1913 skreau Mandelstam it manifest: De dage fan it Akmeïsme. Hy omskriuwt it akmeïsme hjiryn as "in langstme nei in wrâldkultuer". Wichtige dichters fan it akmeïsme wienen: Nikolaj Goemiljov, Osip Mandelstam, Michail Koezmin, Anna Achmatova, Sergej Gorodetski en Georgij Ivanov. De groep kaam yn it earstoan gear yn 'Kafee De Ferdwaalde Hûn' yn Sint-Petersburch, destiids in wichtich moetingsplak foar keunstners en skriuwers. Mandelstam syn gedichtebondel 'Stien' (Kamen) wurdt beskôge as it hichtepunt fan it akmeïstysk stribjen.
Hendrick Goltzius
Libben
Hy waard berne yn it Dútske Mülbracht (no Bracht) by Venlo. Yn 1577 folge er de humanist Dirck Volkertsz. Coornhert, by wa't er learling wie, nei Haarlim. Goltzius hie in misfoarme rjochter hân feroarsake troch in brân yn syn poppejierren. Letter die bliken dat de hân dêrtroch tige geskikt wurden wie foar it hantsjen fan de gravearnulle.
De earste helte fan syn wurksume libben wie er foaral graveur; earst wurke er neffens it foarbyld fan oaren, mar letter op syn eigen maniëristyske styl, beynfloede troch Bartholomeus Spranger. Mei Cornelis van Haarlem en Carel van Mander foarme er in soarte fan Haarlimsk trijemanskip fan it maniërisme. Nei de reis nei Itaalje waarden syn eksuberante grafyske wurken in stik soberder. As graveur wie er tige betûft en ien fan de grutsten ea. Hy wurdt wat dat oanbelanget wol fergelike mei Dürer. Earst om 1600 hinne begûn er te skilderjen. Fral portretearjen (faak miniatueren) koe er goed, mar letter kamen der gruttere figuerstikken by. De lettere útfiner Cornelis Drebbel wie in skoft by him yn de lear en dy troude Goltzius syn jongere suster Sophia.
Wurk
Om 1590 hinne makke er de print Salomo's Oordeel. Dy print liket Salomo syn oardiel foar te stellen, mar is in allegoaryske oanklacht tsjin de ynkwisysje. Filips II is ôfbyld as de Crudelis princeps, de wrede foarst, dy't omjûn is fan minne riedslju (dy't de ynkwisysje foarstelle, Dr. Gladius (swurd), Dr. Laqueus (tou), Dr. Aqua (it dilutes) en Dr. Ignis (fjoer)) en in wiere mem, Vera Ecclesia, en in falske mem, Falsa Ecclesia. It deade bern op de trep stelt Barabbas foar.
De Biezen
thumb|De Biezen (2014) De Biezen is in eilân yn it wetter Wolderwiid yn de gemeente Zeewolde fan Flevolân). It leit tichtby it natoergebiet Harderwold. It behear fan it eilân is yn hannen fan Stichting Gastvrije meren.
De Wym
De Wym is in delsetting noardwest fan Hegebeintum yn de gemeente Noardeast-Fryslân. De namme komt ek foar as De Wijm, en (opper) Wyn. Hy leit op in ferhege terrein oan de Rypster Feart. De betsjutting is ûnwis.
Nij Brongergea Tsjerke
De ienbeukige tsjerke út 1661 hat in trijesidich sluten koar en oan de westside in dakruter. It oargel út 1918 is boud troch Bakker & Timmenga. Yn 2011 waard op 25-27 novimber it 350-jierrich bestean fan de tsjerke fierd.
De Like
By it reedriden koe winterdeis in "likeblom" koft wurde: in twige mei in papieren blom as trofee fan it berikken fan De Like.
Kira Eggers
Karriêre
Eggers waard yn 1974 berne yn 'e Deenske haadstêd Kopenhagen. Doe't se fjirtjin jier wie, presintearre se al in radioprogramma. Dêrnei sette se útein mei in karriêre as neakenmodel en stripper. Eggers wie yn 1997 twaris te gast yn it tillefyzjeprogramma Tæskeholdet. Yn 1998 naam se diel oan it realitytillefyzjeprogramma Stripperkongens Piger ("Fammen fan 'e Stripperkening"), as gefolch wêrfan't se bekendheid krige by it bredere Deenske publyk. Neitiid wurke se foar de tillefyzjestjoerder Playboy TV en tusken 2003 en 2009 spile se yn in fyftjintal softcore-pornofilms, hoewol't se sels úthâldt dat se nea 'echte' pornografy makke hat.
Moardnerij yn Wolhynje en East-Galysje
Dútske besetting
Fanwegen de Dútske produksje-easken, it yn stân hâlden fan de kolchozen, dêr't de Oekraïners it mier oan hiene, it wurkjen foar de Dútske oarlochsyndustry, de massale Arbeidseinsatz as Ostarbeiter yn it Reichsgebiet en de arrestaasjes en deasjitten fan funksjonarissen en leden fan de beide OUN-fraksjes, waard de opteinens om mei de Dútske besetter te wurkjen al gau minder. thumb|left|Striders fan de UPA Al yn 'e maitiid fan 1942 rjochte Taras Borovets (1908-1981) gefjochtsienheden yn Poleezje en Wolhynje op, dy't it Oekraynsk Opstannelingenleger (UPA) neamd waarden. De troepen bestien út desertearre Oekraynske leden fan de oardetsjinst, plysjes, tsjinstplichtige Oekraynske jonges, mar ek út eardere leden fan it Reade Leger. Ein 1942 keas de UPA, dy't ynearsten mei beide fleugels fan de OUN bannen hie, foar de radikalere Bandera-fleugel fan de OUN, dy't sels boppedat ek al útein set wie mei it organisearjen fan gefjochtsienheden.
Wurkwize fan de UPA
Allinne yn 'e grutte stêden wisten de Poalen te oerlibjen. Yn lannelike gebieten wie de Poalske befolking lykwols fûgelfaai en yn 'e regel sûnder beskerming oan 'e UPA oerlevere. Allinnich al yn Wolhynje waarden tusken 1942 en 1944 35.000 oant 60.000 etnyske Poalen fermoarde. Ynklusyf oare Oekraynske gebieten soe dat tal mooglik wol oprinne kinne oant 100.000 Poalske slachtoffers. Wurdt ek it rûsde flechtlingental meirekkene, dan soe it tal Poalske slachtoffers sels op likernôch 300.000 útkomme.
Neitiid
thumb|260px|Oekraynske betinkingsmunt fan Roman Sjûchevitsj Yn de Oekraïne wurdt der ferskillend tocht oer de UPA. Fral yn it west fan de Oekraïne ûntstie sûnt de ûnôfhinklikens yn 1991 in grutte ferearingskultus fan de UPA. Grutte dielen fan de Oekraynske befolking wol dêr noch jimmeroan gjin kwea wurd oer de UPA hearre. De haadferantwurdliken wurde as helden fereare en der waarden monuminten foar har oprjochte. Oan de oare kant beskôgje de Russysktalige bewenners it easten en de joadske befolking har as kriminelen en yn 'e dielen dêr't de Russysktalige befolking wennet binne monuminten oprjochte om de slachtoffers fan de UPA te betinken.
Gewichtheffen op de Olympyske Simmerspullen 1984
Medaljespegel
De top-10 fan lannen dy't by it gewichtheffen medaljes wûn ha tidens de Olympyske Simmerspullen fan 1984.
Notaris
De Keizerlike Ordonnânsje fan 7 oktober 1531 kêst 4 (Chtb. II, 594) en 4 oktober 1540 (Chtb. II, 798) en de Lâns Ordonnânsje fan 1602 regelje it amt. Yn 1540 foarskreaun protokol (register fan passearde stikken) dêr't gjin depot foar bestie, rekke yn ûnbrûk en wie nei 1723 net mear ferplichte. Bewarre is ien diel fan Claes Cleutingh út Ljouwert út 1554 - 1571. Yn de 18e iuw konkurrinsje fan bygelyks prokkereurs, doarpsrjochters. Sûnt 1809 is it amt lanlik by de wet regele. It protokol befettet no de oarspronklike stikken (minuten), it repertoire de ynhâld dêrfan en fan de net minutisearre brefetakten.
Golf fan Morbihan
Wichtige stêden oan de golf binne Vannes en Aura.
Ferlingde Skrâns
Oan de huzen dy't der steane is te sjen dat de Ferlingde Skrâns eartiids in deftige strjitte wie. Rike boeren dy't rintenierje woenen hawwe hjir harren huzen sette litten, krektas de notabelen út 'e stêd. Tsjintwurdich is it foaral in rêstige strjitte, sûnt de trochgong de stêd út, rjochting Goutum foar fluchferkear yn de njoggentiger jierren fan de 20e iuw ôfsluten waard.
Aleksander Koltsjak
Revolúsje en boargerkriich
Nei de Febrewarisrevolúsje fan 1917 wiisde Koltsjak op in gearkomste fan it tydlike regear op de demoralisaasje fan it leger en hy rôp op ta mear dissipline yn it lân. Konservative krêften besochten him te oertsjûgjen om it liederskip yn Ruslân oer te nimmen, mar doe't premier Kerenski dêr aan fan krige, joech er him de rie it lân te ferlitten. Yn augustus 1917 gie Koltsjak oer Ingelân nei Amearika.
Ferskaat
Begjin oktober 2008 waard oer de lêste jierren fan it libben fan Koltsjak in film ûnder de titel "Admiral" (Russysk: Адмиралъ) ûnder regy fan Andrej Kravtsjûk útbrocht.
Julia Domna
Yn har libben die sy oan filosofy en tredde op as patroanes fan in tal filosofen. Sy wurdt sjoen as de frou dy't de filosofy werombrocht hat yn it Romeinske Ryk en it in foaroansteande posysje joech. Sy is ek ferneamd om har politike skerpens. Om har hinne sammele sy in kloft filosofen en oare yntellektuelen, fan waans aktiviteiten wy op de hichte brocht binne troch de skriften fan de sofist en redener Lusius Flavius Pilostratus (sa.170-sa.247).
Libben
Doe't Septimius Severus yn 193 troch de senaat ta keizer útroppen waard, krige sy de titel Augusta (keizerin). Omdat sy altyd mei har man meigong op fjildtochten krige sy yn 195 de titel Mater Castrorum (mem fan de forten of legerkampen). Nei de dea fan Septimius Severus yn 211, soe sy troch de senaat noch mear titels takend wurde, te witten: Mater Senatus en Mater Patriae (Mem fan de Senaat en Mem des Heitelâns).
Diskobaai
thumb|left|125px|Lizzing Diskobaai yn Grienlân thumb|250px|Ilusissat/Jakobshavn De Diskobaai of Qeqertarsuup Tunua (Deensk: Diskobugten), is in baai oan de westkant fan Grienlân. De baai wurdt oan de east- en súddkant begrinzge troch it fêstelân fan Grienlân en oan de noardwestside troch it eilân Qeqertarsuaq. Oan de westkant hat de baai in iepen ferbining mei Strjitte Davis.
Martinustsjerke (Gytsjerk)
Skiednis
Sûnt begjin 2008 is de tsjerke ien fan de fjouwer tsjerken fan de fusearre PKN-gemeente Trynwâlden.
James Moriarty
Ynspiraasje
Wat it uterlik fan Moriarty oanbelanget, it skynt dat de doe noch libjende jezuïtyske preesters dy't lesjoegen oan 'e kostskoalle Hodder Place, yn Stonyhurst, yn 'e beskriuwing fan 'e professor yn The Final Problem fuortendaliks pater Thomas Kay weromkoene. Kay wie de saneamde 'prefekt fan dissipline', dy't de liifstraffen taparte oan dôfhûdige learlingen yn 'e tiid dat (de nei't it skynt gauris dôfhûdige) Doyle dêr op skoalle siet.
Hendrik Okma
Hy wie promotor foar it Frysk Deiblêd.
Upstalbeam
thumb|220px|Hjoeddeiske tastân fan de Upstalbeam mei piramide
Deademanskisten
thumb|19e-iuwske boskwachterswenning ûnder twa sealdakken tusken topgevels oan Bûten de Kom De Deademanskisten is in dúnmarke yn de bosk noardwestlik fan it doarp West-Skylge: sa`n 300 meter lang en 100 meter breed.
Sydney
Sydney is de haadstêd fan de dielsteat Nij Súd-Wales yn Austraalje, en is de grutste en âldste stêd yn it lân. Sydney hie 4.757.083 ynwenners by de folkstelling fan 2013 en mei stêdekloft alhiel 4.119.190 ynwenners. Sydney is net haadstêd fan Austraalje, dat is nammentlik Kanberra.
Befolking
2050: 6 miljoen (projeksje)
The Book of Boba Fett
Produksje
De titelmuzyk fan The Book of Boba Fett waard fersoarge troch de Sweedske komponist Ludwig Göransson, wylst de soundtrack it wurk wie fan Joseph Shirley. De distribúsje fan The Book of Boba Fett waard útfierd troch Disney Platform Distribution. De searje waard, fan desimber 2021 ôf, útslutend beskikber makke fia Disney+, de eigen streamingtsjinst fan Disney. Der waard ynearsten ien seizoen makke fan 7 ôfleverings, dy't in spyldoer hiene fan 39 oant 61 minuten it stik.
Hadrianus
Opfolger fan Trajanus
Nei de dea fan keizer Trajanus yn 117 waard Hadrianus syn opfolger. As nij keizer hie hy fuortendaliks te krijen mei de neisleep fan de Kitosoarloch, de Joadske opstân dy't him op syn hichtepunt oer in grut part fan it easten fan it ryk hie útwreide. Hadrianus wie in sunige keizer. Hy joech de Romeinske provinsjes Armeenje, Syrje en Mesopotaamje op en luts de garnizoenen tebek fanwege it jild dat it him koste. Hy wie fan betinken dat de oanhâldende driging oan de grinzen te djoer wie om syn gesach dêr te hanthavenjen.
Wetjouwer: it Edictum Perpetuum
thumb|left|250px|It Romeinske Ryk ûnder Hadrianus.
William Makepeace Thackeray
Thackeray hâlde in tal jierren op it Europeeske fêstelân ta, meast yn Parys, dêr't er niget krige oan de skilderkeunst. Yn 1833 rekke er syn fortún kwyt en moast syn talint foar sjoernalistyk brûke om troch de tiid te kommen. Under in ferskaat oan pseudonimen wurke er mei oan tydskriften sa as Fraser's Magazine en Punch.
Lânoanmakkerij
Yn Fryslân
Wol fan betsjutting is it oanmeitsjen fan kultuerlân dat eartiids ferkeard oanmakke waard, of sterk ferâldere. Dêrfoar kamen yn Fryslân yn 1957 rûchwei 55.000 ha yn de beneaming, ofwol 20% fan de kultuergrûn. It fannijs oanmeitsjen kin bestean yn egalisearje, brekke en skuorre fan min trochlittende lagen, sortearjen fan lagen ( minne nei ûnderen en goede nei boppe ta wurkje) en út in kombinaasje dêrfan. De grins tusken oanmeitsjen en fannijs oanmeitsjen is lykwols net altyd goed oan te jaan. Yn in kompleks fan petgatten kinne de gatten as goede grûn en de sethagen as minne kultuergrûn opfetten wurde.
Tromsø
Skiednis
Yn 'e nacht fan 13 op 14 maaie 1969 waard it sintrum fan 'e stêd troch in flinke brân yn 'e jiske lein. De meastepart út hout oplutsen huzen foarmen in maklike proai foar it fjoer. Der foelen gjin deaden, mar mear as de helte fan 'e doetiidske 14.000 ynwenners fan it sintrum waard dakleas.
Matilo
Kastiel Matilo
It fort Matilo lei op in strategysk plak dêr't ferskate wetterrinnen by ien kamen, nammentlik de Ryn (no Alde Ryn), it kanaal fan Korbulo, de Syl en de Warmonder Leede (Leithe). Neist de limes rûn in legerwei dy't de forten bylâns de Ryn mei inoar ferbûn. Dizze wei rûn troch nei de Noardsee oant Forum Hadriani (Foarburch). Matilo waard nei alle gedachten stifte om it jier 47 hinne, tidens de oanlis fan it kanaal fan Korbulo. It fort waard ferwoeste yn de Bataafske Opstân en dêrnei wer op 'e nij opboud. Tsjin it legerkamp oan lei in boargerdelsetting. Ynearsten wie it fort fan hout en beskerme troch in ierden wâl mei palissade-wanden. Dizze omwalling waard yn 243 ferfongen troch in stiennen muorre. Matilo bleau oant om-ende-by 275 yn gebrûk. Nei alle gedachten is it kastiel ferwoaste troch Fryske plonderders.
Lake Silence
Ynhâld
Victoria "Vicki" DeVine is in jonge frou fan tritich jier, dy't skeind rekke is troch jierren fan geastlike mishanneling troch har man. Hja is koartby skieden fan Yorick Dane, in sakeman út 'e stêd Hubbney (eins Hubb NE), yn 'e Noardeastlike Regio fan it wrâlddiel Thaisia. Dat is in kontinint dêr't de tsjinst útmakke wurdt troch 'de Oaren', of de terra indigene, sa't se harsels neame: stalferwikselders, fampieren en ierdgeasten fan ûnbidige macht, dy't de lettere minsklike kolonisten as ynkringers sjogge en harren inkeld dulde. (Sjoch hjirre foar in yngeandere beskriuwing fan dizze sitewaasje.) As ûnderdiel fan 'e skiedingsregeling hat Vicki (ynstee fan jild) it ferfallen fakânsjepark The Jumble tawiisd krigen, dat al generaasjes lang yn 'e Dane-famylje is. The Jumble leit oan 'e igge fan 'e mar Lake Silence, by it doarp Sproing, fier fan Hubbney, dêr't minsken it foar it sizze hawwe, mar deunby it wyldlân dat troch de Oaren behearske wurdt.
Wat Vicki net wit, is dat Honoria Dane, de oerâldmuoike fan har eks-man, The Jumble oarspronklik boud hat as in plak dêr't de Oaren leare kinne om mei minsken om te gean. Dat neifolgjende generaasjes fan 'e Dane-famylje gjin oandacht oan it fakânsjepark bestege hawwe, wie de Oaren dan ek min nei it sin. As se sjogge dat Vicki in healjier tiid, in protte enerzjy en hast al har jild besteget om it haadgebou en de earste trije fan 'e fakânsjehúskes op te knappen, wêrby't se har sekuer oan 'e betingsten hâldt fan it oarspronklike kontrakt dat de Oaren foar de pacht fan 'e grûn mei Honoria Dane sletten hiene, komme se lykwols ta de konklúzje dat The Jumble nij libben ynblaasd wurde kin en beslute se har te helpen. Sa komt Vicki oan in Krie (in stalferwikselder dy't de foarm fan in krie oannimme kin) as hierster fan ien fan 'e fakânsjehúskes en in Bear en in Poema as hantsjemuoisfeinten.
Franklin Cartwright, dy't stjoerd is troch Dane en dy syn bazige sakepartner Vaughn, komt lykwols net fierder as de oprydleane fan The Jumble, dêr't er him blykber de grime fan ien fan 'e Aldsten (de machtichste, nammeleaze foarmen fan 'e Oaren) op 'e hals hellet, mei fatale gefolgen. As it lyk fûn wurdt, rekket plysjeman Wayne Grimshaw by de saak belutsen. Mei't Sproing al in skoft gjin eigen plysje mear hat, wurdt hy tydlik yn it doarp stasjonearre om it ûndersyk nei de moard yn goede banen te lieden. Dat ûndersyk wurdt útfierd troch leden fan 'e technyske resjersje út Putney, wat nuver is, om't Bristol folle tichter by is en de plysje út Putney him noch nea om dingen yn Sproing bekroade hat. It docht al rillegau bliken dat Marmaduke Swinn, de lieder fan it resjersjetiim út Putney, in maat is fan Dane en Vaughn, dy't der alles oan docht om Vicki de moard op Cartwright yn 'e skuon te skowen.
Neitiid goaie Dane en Vaughn it oer in oare boech. Se reizgje sels mei ferskate oare maten nei Sproing ta, dêr't se mei in ferfalske klausule fan it skiedingskontrakt op 'e lapen komme. Dêryn stiet dat Vicki The Jumble binnen in healjier winstjaand meitsje moatten hie, om't it fakânsjepark oars wer yn it besit fan Yorick Dane komme soe. Om't Vicki net bewize kin dat har hantekening ûnder dy klausule ferfalske is, slagget it Dane en Vaughn om Vicki út har hûs te setten. Ilya Sanguinati soarget derfoar dat se al har besittings meinimme mei, en dy wurde troch de Oaren fuortendaliks ferhuze nei in hierhûs yn Sproing. As de Dane en Vaughn de oare deis besit nimme fan The Jumble, is ta harren ûntsteltenis àlles út it hûs helle, oant de gloeilampen en it wc-papier oan ta. En om't de famylje Dane yn Sproing op in minne namme leit en de ynwenners fan it doarp Vicki graach lije meie, nimt net ien der wurk fan harren oan (ek de pleatslike leadjitter net as it húske ferstoppe rekket).
Noardwestlike Territoaria
Taal
Yn 1877 waard njonken it Ingelsk ek it Frânsk ta ien fan 'e offisjele talen fan 'e Noardwestlike Territoaria makke. Dat late fanôf 1888 ta in lange en bittere taalstriid, mei as úteinlik resultaat dat yn 1892 it Frânsk syn offisjele status ferlear. Hast in iuw lang bleau dy sitewaasje hanthavene, mei inkeld it Ingelsk as offisjele taal, oant de Kanadeeske federale oerheid yn 'e 1980-er jierren it territoriale regear ûnder druk sette om it Frânsk op 'e nij in offisjele status ta jaan. By it debat dat dêrop folge yn 'e territoriale assimblee rûnen ferskate lânseigen folksfertsjintwurdigers derút, út protest tsjin it feit dat der safolle omtinken oan in yn wêzen útlânske taal jûn waard, wylst sy yn it parlemint har eigen talen net iens sprekke mochten. Der waard in kommisje ynsteld om 'e saak te bestudearjen, dy't fêststelde dat it alles of neat wurde moast – dus as it Frânsk in offisjele status krije soe, dan moast dyselde status ek taparte wurde oan alle lânseigen talen fan it territoarium. Sadwaande krigen de Noardwestlike Territoaria yn 1988, ûnder de Northwest Territories' Official Languages Act, alve offisjele talen, dy't yn begjinsel allegearre gelikense rjochten hawwe yn it territoarium. Dy alve talen binne: De ynwenners fan 'e Noardwestlike Territoaria hawwe it rjocht om alle boppeneamde talen te brûken yn harren kommunikaasje mei de territoriale oerheid en yn in territoriale rjochtseal. Al dy talen meie ek sprutsen wurde yn 'e territoriale folksfertsjintwurdiging. Lykwols, de territoriale wetjouwing is inkeld binend yn 'e Ingelske en Frânske ferzjes, en de Noardwestlike Territoaria publisearje wetten en oare dokuminten inkeld yn 'e oare njoggen talen as dêr in offisjeel fersyk ta yntsjinne wurdt. Fierders is de tagong ta tsjinsten yn it Frânsk en de lânseigen talen beheind ta ynstellings en omstannichheden dêr't men yn ridlikheid fan ferwachtsje meie soe dat men dêr yn dy talen terjochte kin (mei de rjochterlike macht as iennichste útsûndering). Inkeld tsjinsten yn 'e Ingelske taal binne yn 'e Noardwestlike Territoaria rûnom beskikber.
Espelbachshûs
De stêdsstins sil yn de 15e en mooglik al yn de 14e iuw boud wêze. It hjoeddeiske pân waard boud yn Louis XVI-styl. It giet grif om in djipsetten sealstins fan de Dekema’s of Liauckama’s. It hûs waard om 1845 troch Jhr. Van Humalda tsjin de Ljouwerter argivaris en skiedskriuwer Wopke Eekhoff ôfskildere as in sterk gebou fan ien ferdjipping heech, op oerwulfte kelders boud wêrtroch't de haadyngong in stoepe mei in oantal treden foar him hie. Jonker Van Humalda fertelde dat de readferve foargevel net folle ramen hie dan ek noch tige lytse, mei yn lead setten rútsjes en traaljes derfoar. De fûneminten moatte tige tsjok west hawwe want de foet fan de muorre rûn fan strjittehichte skean omheech oant de hichte fan de flier. Dat wiist op in ferdigenber karakter fan it oarspronklike hûs en dus in boutiid fan nei skatting 1450 of earder. It hûs hie in grutte tún dy't fan de Iewâl trochrûn nei de Speelmansstrjitte en fan beide strjitten ôfskieden waard troch in hege túnmuorre. Stalling en weinhuis leinen oan de efterside en kamen op de Speelmansstrjitte út.
Ien fan har erfgenamten wie in baron Van Plettenberg dy't uit hûs in pear jier letter ferkocht oan Doeke Ritskes Smeding, dy't it yn 1794 ôfbrekke liet en it hjoeddeiske grutte pân yn lette Loadewyk XVI-styl op it stee fan it hûs èn it foarplein bouwe liet. In grut diel fan de, troch in eardere opdieling al sterk ferlytse hof, wie foar dy ferkeap al as boukavels foar wenningen ferpachte. Dêrtroch bleau der mar in, yn ferhâlding ta de oarspronklike opperflakte, lytse tún oer.
Guido Görtzen
Guido Görtzen (Heerlen, 9 novimber 1970) is in eardere Nederlânske follyballer. Hy spile 425 ynterlannen foar de Nederlânske ploech. Hy die trijeris mei oan de Olympyske Spullen en wûn dêrby ien medalje.
Biografy
Yn 1997 helle er mei de Nederlânske ploech de Europeeske titel.
Yndustryflat (Drachten)
Skiednis
It bedriuwssammelgebou waard eksploitearre troch in dêrfoar spesjaal oprjochte namleaze fennoatskip, de N.V. Industriegebouw Drachten. De oandielen waarden pleatst by de Nationale Investeringsbank, de gemeente, de mienskiplike hierders, de yndustrykommisje en de befolking. De oprjochting fan de N.V. hie as doel om it oanlûken fan yndustriële bedriuwen makliker te meitsjen, it gebou wie bedoeld as oanrin foar yndustryen dy't dêrnei in eigen gebou krije soene. Nei't it doel berikt wie, waard yn oktober 1954 de N.V. likwidearre en naam de gemeente Smellingerlân alle oandielen oer. thumb|250px|SKILL (2021)
Philips
Begjin 1962 waard de Yndustryflat eigendom fan de N.V. Philips dêr't it kompleks fan de flat oan alle siden ynsleat. Op dat stuit wiene yn it gebou allinnich noch de N. V. Sluis Machinefabrieken' en it matrassefabryk 'N.V. AKO' fêstige. It masinefabryk soe al gau nei it nije Sluisfabryk ferhúzje en ek foar it matrassefabryk waarden troch arsjitekt Bosma plannen makke om in nije yndustryhal te stichtsjen op it yndustryterrein nûmer 3 (de Tussendiepen). Philips brûkte it gebou sûnt ûnder oare foar de 'Philipswinkel' (personielswinkel), de bedriuwsbrânwacht en mear resintlik foar it Ynnovaasjekluster Drachten.
SKILL
Yn oktober 2021 waard it fernijde gebou iepene ûnder de namme SKILL (Shared Knowledge Innovation Learning Lab). Technykstudinten op mbû-, hbo- en wô-nivo kinne der yn ‘e mande mei it bedriuwslibben wurkje mei de nijste technology, lykas cobots, 3 D-metaalprinters, sensoaren, software foar keunstmjittige yntelliginsje en sokssawat. It gebou omfettet in laboratoarium, in kolleezjeseal, leslokalen, stúdzje -, gearkomste - en ûntspanningsromten. De totale kosten fan de metamorfoaze wiene 3,3 miljoen euro, Philips ynvestearre yn 'e mande mei de provinsje Fryslân en de gemeente Smellingerlân flink mei yn it gebou.
Hooverdaam
It wetterreservoir dat him efter de daam foarme hat, hjit Lake Mead en is neamd nei Elwood Mead dy't tafersjoch hâlde by de oanlis fan de daam.
Total Recall (film út 1990)
Plot
Yn it jier 2084 hat boufakker Doug Quaid nuveraardige nachtmerjes oer de planeet Mars en in mysterieuze, brúnhierrige frou dy't er dêre moetet. It ferfollet him fan in ûnbetwingbere langst om op fakânsje te gean nei de minsklike koloanjes op Mars, ek al wol syn blonde frou Lori neat fan 'e Reade Planeet witte. Mei troch it feit dat Mars, dêr't de ûnmeilydsume gûverneur Vilos Cohaagen op bloedige wize in rebûlje de kop besiket yn te drukken, op 't heden allegedueringen yn it nijs is, slagget it Quaid lykwols mar net om it idee fan in fakânsje dêrhinne him ôf te setten. As er in reklamespotsje sjocht foar Rekall, in bedriuw dat falske oantinkens oan fakânsjes ymplantearret yn it ûnthâld fan lju dy't sa'n fakânsje net betelje kinne, beslút er sels oantinkens oan in fakânsje op Mars ymplantearje te litten, ek al riedt syn kollega Harry him dat ôf.
Nei syn oankomst op Mars fynt Quaid in bryfke fan himsels werom dat him nei in Melina ta stjoerd, in prostituee yn Venusville, de rôze buert fan 'e koloanje, dy't foar in oansjenlik part befolke wurdt troch lju dy't mutearre binne as gefolch fan fersmoarge lucht en minne beskerming tsjin ultrafiolette strieling. Hy moetet Benny, in swarte taksysjauffeur, dy't him nei syn bestimming bringt. Melina blykt de brunette út syn dreamen te wêzen, mar se leaut neat fan syn ferhaal dat syn ûnthâld wiske is. Se fermoedet ynstee dat er noch altyd foar Cohaagen wurket en bonsjoert him derút.
Quaid lit him beprate en stoppet de pil yn 'e mûle, mar sjocht dan dat Edgemar in switdrip by de holle del rûgelet. Dan beseft er dat alles echt is en dat Edgemar him stiet foar te ligen. Dêrop sjit er Edgemar dea en spuit de pil út. Fuort dêrop springe der in stikmannich trewanten fan Richter de keamer yn, slane him heal bewusteleas en pakke him op. As se steane te wachtsjen by de lift, wurde se lykwols oerfallen troch Melina, dy't de mannen allegear deasjit en dan yn gefjocht rekket mei Lori. Dy wurdt har oermânsk, mar foar't se Melina fermoardzje kin, komt Quaid by besleur en sjit hat dea. Tegearre ûntkomme Quaid en Melina oan Richter, dy't alhiel breinroer wurdt as er Lori dea weromfynt.
As Quaid einlings en te'n lêsten de kontrôlekeamer fan it fabryk berikt, docht bliken dat Cohaagen him dêr opwachtet mei in bom. Hy beweart dat it opstarten fan 'e bûtenierdske reäktor alle bewenners fan Mars de dea dwaan soe, mar Quaid, dy't leaut dat it fabryk Mars in atmosfear mei lucht jaan soe, ornearret dat de gûverneur gewoan it monopoalje op 'e distribúsje fan lucht net opjaan wol. As Melina de kontrôlekeamer berikt, sjit se Cohaagen del, mar hy wit dochs de timer fan 'e bom oan te setten. Quaid smyt de bom yn in tunnel, mar de ûntploffing feroarsaket in gat yn 'e rots nei bûten ta, wat ta in eksplosive dekompresje fan it fabryk liedt as alle lucht nei bûten sa sûgd wurdt. Quaid huft Cohaagen oan 'e kant, dy't dêrtroch nei bûten ta blaasd wurdt, om yn 'e Martiaanske bûtenlucht te stikken dat er it bestjert. It slagget Quaid en stel de reäktor yn wurking foar't ek hysels en Melina nei bûten ta sûgd wurde.
Produksje
Yn 'e twadde helte fan 'e 1980-er jierren, doe't de filmstudio Dino De Laurentiis Cinematografica yn finansjele swierrichheden ferkearde, beprate akteur Arnold Schwarzenegger de studio Carolco Pictures om 'e filmrjochten op We Can Remember It for You Wholesale oer te nimmen foar de ridlik sêfte priis fan $3 miljoen. Schwarzenegger wie him fan it bestean fan it projekt bewust wurden ûnder de opnamen fan Raw Deal (1986), in film dy't distribuëarre waard troch it bedriuw fan De Laurentiis. Hy hie De Laurentiis ek foarslein om 'e film mei himsels yn 'e haadrol te meitsjen, mar dy seach dêr neat yn. Mei Carolco sleat Schwarzenegger in kontrakt dat him behalven in salaris fan $10 oant 11 miljoen en 15% fan 'e winst ek in ûngebrûklike ynfloed oer de produksje joech. Sa hie hy in fetorjocht oer de oanstelling fan 'e produsint, de regisseur, syn mei-akteurs en teffens sizzenskip oer it senario en de promoasjekampanje.
Untfangst
Fan 'e filmkritisy krige Total Recall oer it algemien positive resinsjes. Sa joech Roger Ebert fan 'e Chicago Sun-Times de film 31/2 fan 4 stjerren. Hy omskreau Total Recall as "ien fan 'e meast komplekse en fisueel ynteressante science fiction-films yn lange tiid." Hy fûn ek dat Arnold Schwarzenegger yn 'e film syn talint foar aktearjen toande troch mear betizing en kwetsberens as ea tefoaren sjen te litten. Yn it tydskrift Entertainment Weekly parte Owen Gleiberman de film in 81/2 ta op in skaal fan 1 oant 10. Hy skreau: "Total Recall begjint as in ferstânsferbjusterjende futuristyske satire en […] feroaret dan in gewelddiedige post-punkferzje fan in Indiana Jones-cliffhanger."
Etched in Bone
Ynhâld
Underwilens giet de werbefolking troch fan it stedsje Bennett, yn it Midwesten, dêr't de minsken nei de ôfslachting fan 'e pleatslike Wolven troch de Aldsten útrûge wiene. Barb Debany, de jongere suster fan plysjeman Michael Debany, dy't in feterinêre oplieding folge hat, is dêrhinne ferfearn. Ek plysjefrou Jana Paniccia, dy't yn it Noardeasten fanwegen har geslacht gjin kâns kriget om fjildwurk te dwaan, set ôf nei Bennett, dêr't hja helpsheriff wurdt ûnder sheriff Virgil Wolfgard. Oare nije ynwenners fan it stedsje wurde fûn troch yn it binnenplak fan Lakeside in banemerk te hâlden foar Yntuïten (sjoch: Murder of Crows) en leden fan 'e Simpel Libben-mienskip, de twa kategoryen minsken wêrfan't de Oaren witte dat se dy fertrouwe kinne.
Aldwâld
De buorskippen De Dellen, De Wurden, Hústernoard, Aldwâldmersyl en Ter Lune hearre ek by Aldwâld.
Knocked Up (film)
Plot
Ben en Pete geane tegearre nei Las Vegas, dêr't se ûnder ynfloed fan paddo's ta it besef komme dat se mis west hawwe en dat se ferantwurdlikheid nimme moatte yn harren relaasjes. Tagelyk sleept Debbie de no sichtber swiere Alison mei nei in nachtklub, mar de útsmiter wegeret harren de wachtrige passearje te litten om't Debbie te âld en Alison swier is. Nei earst yn razernij útbarst te wêzen, beklaget Debbie har yn triennen oer har libben. Se beslút dat se Pete weromhawwe wol en nei syn weromkear út Las Vegas fermoedsoenje se harren. Ben giet nei it jierdeisfeest fan Sadie, de âldste dochter fan Pete en Debbie, dêr't er besiket om syn relaasje mei Alison wer op 'e rails te krijen, mar sy hâldt de boat ôf. Op har wurk hat Alison in moaie ynstruier: har bazen hawwe sa njonkelytsen wol troch dat se yn ferwachting is, mar ûndersyk hat útwiisd dat swiere froulju goed lizze by it publyk fan Alison har show, dat foar it meastepart út froulju bestiet. Se stelle sadwaande foar om har in hiele rige fraachpetearen mei ferneamde froulju hâlde te litten dy't ek swier binne.
NHLRebel
De namme is ûntstien neidat in dosint oan 'e NHL (Gerben Wiersma) de oprjochters 'Rebels' neamde fanwege de aksjes die se bytiden úthellen. Nei dizze útspraak hawwe der noch in grut tal fan Rebelske Aksjes west, mar de lêste pear jierren is dat stadichoan weromrûn.
Saskatchewan
Skiednis
Saskatchewan hearde yn dy tiid hast hielendal ta Rupertslân, it gebiet yn noardlik en westlik Kanada dêr't de Hudsonbaaikompanjy by syn oprjochting yn 1670 folsleine sizzenskip krigen hie fan it Ingelske regear. Yn 1803 krigen de Feriene Steaten troch de Louisiana-oankeap, fan 'e Frânske koloanje Louisiana, in stripe fan wat no súdlik Saskatchewan en Alberta is, yn 'e hannen. Dat gebiet waard yn 1818 ruile mei Grut-Brittanje foar de súdlike punt Rupertslân, dy't dielen omfette fan wat no de Amerikaanske steaten Noard-Dakota en Minnesota binne. De rest fan Rupertslân waard úteinlik yn 1869 troch de Hudsonbaaikompanjy oan Kanada oerdroegen, en krige doe de nije namme fan 'e Noardwestlike Territoaria.
Demografy
Op it mêd fan godstsjinst bestie neffens sifers út 2001 81,1% fan 'e befolking fan Saskatchewan út kristenen, wêrfan 48,4% protestanten, 29,8% roomsen, 1,8% eastersk-katoliken en 1,1% eastersk-otterdoksen. De grutste protestanstske denominaasjes wiene de feriene protestantske United Church of Canada (19,5%), anglikanen (6,8%), luteranen (8,2%), minnisten (2,5%), baptisten (1,7%) en pinksterkristenen (1,5%). Ateïsten en agnosten foarmen 15,4% fan 'e befolking. Oare godstsjinsten wiene, yn folchoarder fan grutte: de islaam (0,2%); it boedisme (0,2%); it joadendom (0,1%); it hindoeïsme (0,1%); it sikhisme (0,1%); en it Westersk heidendom (0,1%). De oanhingers fan 'e lânseigen religyen fan 'e ûnderskate Yndiaanske folken foarmen mei-inoar 0,6% fan 'e befolking.
Tsjerke fan Skuorregea
thumb|Tsjerke fan Skuorregea De Tsjerke fan Skuorregea is it tsjerkegebou oan de Tsjerkeleane 3 yn Skuorregea.
Rob Grabert
Robert Karl Baldwin (Rob) Grabert (Hilfarth, Dútslân, 5 febrewaris 1964) is in eardere Nederlânske follyballer. Rob Grabert wie ien fan de spilers dy't meidie oan it Bankrasmodel, dat model brocht de spilers ta twa medaljes op de Olympykse Spullen.
Rob Grabert hat no in bedriuw yn biologysk en ekologysk iten yn Limburch en Itaalje.
Nûnavût
Geografy
Nûnavût hat in oerflak fan 2.038.722 km² (hast like grut as hiel West-Jeropa), wêrfan't 1.877.787 km² út lân bestiet en 160.935 km² út wetter. It territoarium grinzget yn it westen oan 'e Noardwestlike Territoaria, net inkeld op it Kanadeeske fêstelân, mar ek op ferskate fan eilannen noardlik dêrfan, lykas Victoria en Melville. Yn it suden swettet it oan 'e provinsje Manitoba, en yn it súdeasten hat it in tige koarte lângrins mei de provinsje Nijfûnlân en Labrador op it eilantsje Killiniq. Fierders wurdt Nûnavût begrinzge troch see, mei yn it noardwesten de Beaufortsee, yn it noarden de Lincolnsee en yn it noardeasten de Baffinbaai, dat allegearre dielen fan 'e Noardlike Iissee binne. Yn it easten leit it oan 'e kust fan 'e Labradorsee en yn it súdwesten wurdt it beswette troch de Ungavabaai, de Hudsonstrjitte, de Hudsonbaai en de Jamesbaai, dy't allegearre ta de Atlantyske Oseaan rekkene wurde. Nûnavût hat seegrinzen mei de Kanadeeske provinsjes Ontario en Kebek en mei it Deenske gebietsdiel Grienlân.
Klimaat
Wylst it suden fan it Nûnavûtske fêstelân in toendraklimaat hat, en de eilannen yn 'e súdlike Hudsonbaai en Jamesbaai in lânklimaat, hearsket der yn it grutste part fan it territoarium in poalklimaat, mei hiele koarte, koele simmers en tige lange, iiskâlde winters. Eureka, in waarstasjon op it eilân Ellesmere, hat de leechste trochsneed jiertemperatuer fan alle waarstasjons yn Kanada. Troch de opwaarming fan 'e Ierde en de resultearjende klimaatferoaring is it lykwols net mear sa kâld yn Nûnavût as foarhinne. Dat is in grutte soarch foar de ynwenners en it territoriaal regear, mei't de weromlûking fan it see-iis yn negative sin de jacht beynfloedet, wylst it ûntteien fan 'e permafrost grûneroazje ta gefolch hat. Neffens it Yntergûvernemintele Panel oangeande Klimaatferoaring fan 'e Feriene Naasjes waarmet Nûnavût twaris sa hurd op as it wrâldgemiddelde.
Gewichtheffen op de Olympyske Simmerspullen 1980
De Olympyske Simmerspullen 1980 ek wol de XXIIe Olympiade neamd waarden yn 1980 yn Moskou, de Sowjetuny hâlden. It gewichtheffen waard hâlden yn it Izmailovo Sports Palace.